****

РЕПУБЛИКА СРБИЈА

ЈАВНИ ИЗВРШИТЕЉ МИРКО РАТКОВИЋ Легитимација Министарства правде *No* 0130

ШАБАЦ – Владе Јовановића бр. 49/1

Број: 130 ИИВ 339/22

Дана: 18.12.2024. године

**ЈАВНИ ИЗВРШИТЕЉ МИРКО РАТКОВИЋ** у извршном предмету 130 ИИВ.339/2022 извршног повериоца **ОТП БАНКА СРБИЈА АКЦИОНАРСКО ДРУШТВО НОВИ САД,** Нови Сад, ул. Трг Слободе бр. 5, МБ 08603537, ПИБ 100584604, чији је пуномоћник адв. Светлана Анђелковић Милошевић, Београд, Косовска 34, против извршног дужника **Милан Павић,** Богатић, ул. Мије Јовановића 119 бр. 60, ЈМБГ 1209978773028, дана 18.12.2024. године доноси

**ЗАКЉУЧАК**

**СТАВЉА СЕ ВАН СНАГЕ У ЦЕЛОСТИ** Закључак о продаји непосредном погодобом по избору извршног повериоца непокретности у својини извршног дужника Милан Павић,Богатић, ул. Мије Јовановића 119 бр. 60, ЈМБГ 1209978773028.

***О б р а з л о ж е њ е***

Закључком 130 ИИВ 339/22 заказна је продаја непокретности непосредном погодобом по избору извршног повериоца непокретности у својини извршног дужника и то:

- породична стамбена зграда, означена као зграда број 1, изграђена на катастарској парцели број 5079, улица Мије Јовановића, површине 92м2, уписана у лист непокретности број 2984 КО Богатић, у својини извршног дужника 1/1 ( по налазу и мишљењу вештака зграда је приземне спратности у основи приземља од 93м2, са једном стамбеном јединициом, физички у функционално спојена са помоћно зградом изграђеном на месту уписане помоћне зграде број 2)

- помоћна зграда, означена као зграда број 2, изграђена на катастарској парцели број 5079, улица Мије Јовановића, површине 30м2, уписана у лист непокретности број 2984 КО Богатић ( по налазу и мишљењу вештака грађевинске струке помоћна зграда број 2 је порушена и на њеном месту саграђена је помоћна зграда, бруто површине у основи приземља од 76м2, у функцији стамбеног и помоћног простора; стамбени простор физички и функционално повезана са зградом број 1, изграђена без одобрења, потребно озакоњење, у ванкњижној својини извршног дужника 1/1)

- земљиште под зградама – објектима број 1 и 2 и земљиште уз зграду – објекат, све на катастарској парцели број 5079, улица Мије Јовановића, укупне површине 5а 35м2, све уписано у лист непокретности број 2984 КО Богатић, у својини извршног дужника 1/1

Поднеском од дана 18.12.2024. године пуномоћник извршног повериоца предложио је поступајућем јавног извршитељу да одмах одложи извршење према наведеним непокретностима с обзиром да се извршни дужник јавио и понудио да се уместо предметних непокретности у којима живи сам са троје деце, прода друга непокретност коју је наследио од оца.

Узимајући у обзир поднесак пуномоћника извршног повериоца, поступајући јавни извршитељ одлучио је као у изреци Закључка.

**ПОУКА О ПРАВНОМ ЛЕКУ:** ЈАВНИ ИЗВРШИТЕЉ

Против овог закључка није

дозвољен приговор \_\_\_\_\_\_\_\_\_\_\_\_\_\_\_\_\_\_\_\_\_

Мирко Ратковић